**การศึกษาความพึงพอใจของครูพี่เลี้ยงในสถานศึกษาที่มีต่อนักศึกษาฝึกประสบการณ์**

**วิชาชีพครู สาขาวิชาครุศาสตร์อุตสาหกรรมเครื่องกล คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่น**

**มานะ วิชางาม1 ไตรทศ แก้วเหง้า2 สมพร คำไชย3 วุฒิชัย จันโทริ4 พัฒนพงษ์ แก้วโพธิ์5**

**ธีรพงษ์ ดวงโทลา6 เกษมสันต์ บุษบงก์7 และ อดิศักดิ์ เดชป้องหา**8

**1,2,3,4,5,6,7,8สาขาวิชาครุศาสตร์อุตสาหกรรมเครื่องกล คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่น**

**1E-mail: mana.wi@rmuti.ac.th, 2E-mail:** [**taitot.ka@rmuti.ac.th**](mailto:taitot.ka@rmuti.ac.th) **, 3E-mail:** [**somporn.ka@rmuti.ac.th**](mailto:somporn.ka@rmuti.ac.th)**,**

**4E-mail:** [**wutichai.ch@rmuti.ac.th**](mailto:wutichai.ch@rmuti.ac.th)**, 5E-mail:** [**pathanapong.ka@rmuti.ac.th**](mailto:pathanapong.ka@rmuti.ac.th)**, 6Email: teerapong.du@rmuti.ac.th,**

**7Email:** [**kasamsan.bu@rmuti.ac.th**](mailto:kasamsan.bu@rmuti.ac.th)**, 8Email: adisak.de@rmuti.ac.th**

**บทคัดย่อ**

การศึกษาครั้งนี้ มีวัตถุประสงค์เพื่อศึกษาระดับความพึงพอใจของครูพี่เลี้ยงในสถานศึกษาที่มีต่อนักศึกษาฝึกประสบการณ์วิชาชีพ สาขาวิชาครุศาสตร์อุตสาหกรรมเครื่องกล มหาวิทยาลัยเทคโนโลยีราชมงคลอีสาน วิทยาเขตขอนแก่น ประชากรที่ใช้ในการวิจัย ได้แก่ ครูพี่เลี้ยงในสถานศึกษาที่นักศึกษาไปฝึกสอน จำนวน 40 คน ในปีการศึกษา 2566 เครื่องมือที่ใช้ในการวิจัยครั้งนี้เป็นแบบสอบถาม เป็นแบบมาตราส่วนประมาณค่า 5 ระดับตามวิธีของลิเคอร์ท (Likert Scale) ค่าความเชื่อมั่นของแบบสอบถามทั้งฉบับเท่ากับ 0.89 วิเคราะห์ข้อมูลโดยใช้สถิติ ได้แก่ ความถี่ ค่าร้อยละ ค่าเฉลี่ย (Mean) และค่าเบี่ยงเบนมาตรฐาน ผลการวิจัยพบว่า ระดับความพึงพอใจของครูพี่เลี้ยงในสถานศึกษาที่มีต่อนักศึกษาฝึกประสบการณ์วิชาชีพครู สาขาวิชาครุศาสตร์อุตสาหกรรมเครื่องกล คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่น ภาพรวมอยู่ในระดับมาก ( = 4.42, S.D. = 0.15) เมื่อพิจารณาเป็นรายด้าน พบว่า ความพึงพอใจด้านการปฏิบัติหน้าที่ครูและจรรยาบรรณของวิชาชีพ มีค่าเฉลี่ยมากที่สุด ( = 4.51, S.D. = 0.08) รองลงมาคือ ความพึงพอใจด้านการจัดการเรียนรู้ ( = 4.40, S.D. = 0.17) และความพึงพอใจด้านความสัมพันธ์กับชุมชน และผู้ปกครอง ( = 4.36, S.D. = 0.20) ตามลำดับ

**คำสำคัญ:** ความพึงพอใจ, ครูพี่เลี้ยง, การฝึกประสบการณ์วิชาชีพครู, สาขาวิชาครุศาสตร์อุตสาหกรรมเครื่องกล

**The Study of Satisfaction of Teacher Trainers Toward Professional Experience Training of Program in Mechanical Technical Education, Faculty of Technical Education, Rajamangala University of Technology Isan Khon Kaen Campus**

**Mana Wichangarm1 Taitot Kaewngao2 Somporn Kamchai3 Wutichai Chantori4 Pathanapong Kaewpho5 Teerapong Duangtola6 Kasamsan Butsabong7 and**

**Adisak Detpongha**8

**1,2,3,4,5,6,7,8Mechanical Technical Education, Faculty of Technical Education, Rajamangala University of Technology Isan Khon Kaen Campus**

**1E-mail: mana.wi@rmuti.ac.th, 2E-mail:** [**taitot.ka@rmuti.ac.th**](mailto:taitot.ka@rmuti.ac.th) **, 3E-mail:** [**somporn.ka@rmuti.ac.th**](mailto:somporn.ka@rmuti.ac.th)**,**

**4E-mail:** [**wutichai.ch@rmuti.ac.th**](mailto:wutichai.ch@rmuti.ac.th)**, 5E-mail:** [**pathanapong.ka@rmuti.ac.th**](mailto:pathanapong.ka@rmuti.ac.th)**, 6Email: teerapong.du@rmuti.ac.th,**

**7Email:** [**kasamsan.bu@rmuti.ac.th**](mailto:kasamsan.bu@rmuti.ac.th)**, 8Email: adisak.de@rmuti.ac.th**

**ABSTRACT**

The study of satisfaction of mentor teachers in educational institutions towards student teachers of program in Mechanical Technical Education, Faculty of Technical Education, Rajamangala University of Technology Isan Khon Kaen Campus, and academic year 2023. The population of this research was including 40 participants the teacher trainers of academic year 2023. The tool used for data collection was a 5-lvevel rating scale questionnaire according to Likert Scale’s methodology, the entire reliability of this questionnaire was 0.89. Statistics used in data analysis were frequency, percentage, mean and standard deviation. The results were as follows: the mean and standard deviation of factors affecting the Satisfaction of Teacher Trainers Toward Professional Experience Training of Program in Mechanical Technical Education, Faculty of Technical Education, Rajamangala University of Technology Isan Khon Kaen Campus, the overall was at the high level ( = 4.42, S.D. = 0.15) and its individual aspects were found that the performance of teachers' duties and professional ethics was at the highest level ( = 4.51, S.D. = 0.08) followed by satisfaction with learning management was also at the high level ( = 4.40, S.D. = 0.17) and satisfaction with relationships with the community and parents was also at the high level ( = 4.36, S.D. = 0.20), respectively.

**Keywords:** Satisfaction, Teacher Trainers, Teacher experience training, Program in Mechanical Technical Education

**บทนำ**

พระราชบัญญัติสภาครูและบุคลากรทางการศึกษา พ.ศ. 2546 ได้กำหนดให้คุรุสภา เป็นองค์กรหลักในการขับเคลื่อนวิชาชีพครู ให้มีคุณภาพมาตรฐาน (มาตรา 8 และมาตรา 9) ครูจะต้องมีใบอนุญาตประกอบวิชาชีพ จึงจะสามารถปฏิบัติการสอนได้ (มาตรา 43) ทั้งนี้เป็นการประกันว่าครูจะมีความรู้ความสามารถเพียงพอที่จะยกระดับมาตรฐานการศึกษาของชาติได้ โดยเฉพาะผู้เรียนซึ่งเป็นคนไทย เป็นผู้ที่จะพัฒนาประเทศชาติในอนาคต ครูจะมีความสามารถเพียงพอที่จะพัฒนาบุคคลเหล่านี้ได้ ในส่วนของนักศึกษาฝึกประสบการณ์วิชาชีพจะได้รับการยกเว้นให้ปฏิบัติการสอนได้ตามมาตรา 43 ข้อ 3 ที่กล่าวว่า นักเรียน นักศึกษา หรือผู้รับการฝึกอบรม หรือผู้ได้รับใบอนุญาตปฏิบัติการสอน ซึ่งทำการฝึกหัดหรืออบรมในความควบคุมของผู้ประกอบวิชาชีพทางการศึกษาซึ่งเป็นผู้ให้การศึกษาหรือฝึกอบรมทั้งนี้ ตามหลักเกณฑ์ วิธีการ และเงื่อนไขที่คณะกรรมการ คุรุสภากำหนด) เพราะถือว่าเป็นส่วนหนึ่งของการพัฒนาวิชาชีพครูและอยู่ในความควบคุมของผู้ประกอบการวิชาชีพทางการศึกษา นอกจากนี้นักศึกษาฝึกหัดครูจะต้องผ่านการปฏิบัติการสอน ในสถานศึกษาตามหลักสูตรปริญญาทางการศึกษา เป็นเวลาไม่น้อยกว่า 1 ปี อีกส่วนหนึ่งที่กล่าวไว้ใน พระราชบัญญัติฉบับนี้คือ ผู้ที่เป็นครูจะต้องปฏิบัติตามมาตรฐานวิชาชีพให้ครบถ้วนตามที่คุรุสภากำหนด (มาตรา 48, 49 และ 50) ซึ่งประกอบด้วยมาตรฐานความรู้และประสบการณ์วิชาชีพ มาตรฐานการปฏิบัติงาน และ มาตรฐานการปฏิบัติตน (จรรยาบรรณวิชาชีพครู)

การฝึกประสบการณ์วิชาชีพครูของนักศึกษาหลักสูตรครุศาสตร์อุตสาหกรรมบัณฑิต สาขาวิชาครุศาสตร์อุตสาหกรรมเครื่องกล คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่น เป็นการฝึกปฏิบัติการสอนในสถานศึกษา โดยมุ่งเน้นในระดับอาชีวศึกษา โดยการฝึกปฏิบัติการสอนในสถานศึกษา คิดเป็น 12 หน่วยกิต แบ่งเป็น 2 ภาคเรียนๆ ละ 6 หน่วยกิต โดยนักศึกษาต้องปฏิบัติงานเต็มเวลาเสมือนเป็นอาจารย์ของสถานศึกษานั้นๆ โดยไม่มีการลงทะเบียนในรายวิชาอื่น ยกเว้นกรณีจำเป็นซึ่งต้องได้รับอนุญาตจากสถานศึกษา และภาควิชาที่นักศึกษาสังกัดเป็นรายๆ ไป

ดังนั้น การฝึกประสบการณ์วิชาชีพครู จึงเป็นหลักสูตรที่มีความสำคัญต่อคนที่จะเป็นครูในอนาคต ซึ่งเป็นระยะเวลาที่นักศึกษาสาขาวิชาครุศาสตร์อุตสาหกรรมเครื่องกล คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่น มีโอกาสแสดงความสามารถและนำเอาความรู้ทางวิชาครุศาสตร์อุตสาหกรรมเครื่องกล ประสบการณ์ต่างๆ ที่ได้รับจากการศึกษาจากมหาวิทยาลัยไปใช้ในวิทยาลัยสังกัดอาชีวศึกษา นักศึกษามีโอกาสแสดงความสามารถด้านวิชาการ แสดงออกถึงการปฏิบัติตน ตลอดจนพฤติกรรมต่างๆ ในขณะที่ปฏิบัติการสอนในวิทยาลัย รวมถึงการมีปฏิสัมพันธ์กับผู้บริหาร ครู นักเรียน บุคลากรทางการศึกษา ผู้ปกครอง และชุมชน เพื่อประเมินคุณภาพของนักศึกษาสาขาวิชาครุศาสตร์อุตสาหกรรมเครื่องกล คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่น ที่ออกฝึกสอนประสบการณ์วิชาชีพครู ในปีการศึกษา 2566 ว่ามีคุณภาพและเป็นที่พึงพอใจของวิทยาลัยที่ได้รับนักศึกษาเข้าฝึกประสบการณ์ในวิทยาลัย และเพื่อศึกษาถึงประสิทธิภาพของนักศึกษาฝึกประสบการณ์วิชาชีพครูมาตรฐานด้านต่างๆ ตามที่สำนักมาตรฐานวิชาชีพ สำนักงานเลขาธิการคุรุสภากำหนดไว้ ผู้วิจัยจึงมีความสนใจที่จะศึกษาความพึงพอใจของครูพี่เลี้ยงที่มีต่อการฝึกประสบการณ์วิชาชีพครูของนักศึกษาสาขาวิชาครุศาสตร์อุตสาหกรรมเครื่องกล คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่น ในปีการศึกษา 2566 เพื่อนำผลการวิจัยไปสู่การพัฒนาคุณภาพกระบวนการผลิตนักศึกษาสาขาวิชาครุศาสตร์อุตสาหกรรมเครื่องกล และนำข้อมูลที่ได้จากการศึกษาวิจัยนี้ไปเป็นส่วนสำคัญในการพัฒนาและปรับปรุงหลักสูตรครุศาสตร์อุตสาหกรรมเครื่องกล อันจะนำไปสู่การพัฒนาผู้เรียนต่อไป

**วัตถุประสงค์การวิจัย**

เพื่อศึกษาความพึงพอใจของครูพี่เลี้ยงที่มีต่อการฝึกประสบการณ์วิชาชีพครูของนักศึกษาสาขาวิชาครุศาสตร์อุตสาหกรรมเครื่องกล คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่น ปีการศึกษา 2566

**วิธีดำเนินการวิจัย**

การดำเนินการวิจัยครั้งนี้ มีลักษณะเป็นการวิจัยเชิงสำรวจ (Survey Research) โดยมีวิธีดำเนินการวิจัย ดังนี้

**1. ประชากร**

ประชากรในการวิจัย ได้แก่ ครูพี่เลี้ยงสาขาวิชาช่างยนต์ที่รับนักศึกษาสาขาวิชาครุศาสตร์อุตสาหกรรมเครื่องกล คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่น เพื่อฝึกประสบการณ์วิชาชีพครู ในเขตจังหวัดมหาสารคาม ยโสธร อำนาจเจริญ บุรีรัมย์ ขอนแก่น สกลนคร กาฬสินธุ์ มุกดาหาร ร้อยเอ็ด ขอนแก่น อุดรธานี หนองคาย นครราชสีมา และชัยภูมิ

ตัวแปรที่ใช้ในการวิจัย ประกอบด้วย

1. ตัวแปรอิสระ (Independent variable) คือ ข้อมูลทั่วไปของผู้ตอบแบบสอบถาม ได้แก่ เพศ และ ประสบการณ์ในการทำงาน

2. ตัวแปรตาม (Dependent variable) คือ ความพึงพอใจของครูพี่เลี้ยงที่มีต่อการฝึกประสบการณ์วิชาชีพครูของนักศึกษาสาขาวิชาครุศาสตร์อุตสาหกรรมเครื่องกล คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่น ได้แก่ 1) ด้านการจัดการเรียนรู้ 2) ด้านความสัมพันธ์กับชุมชน และผู้ปกครอง และ 3) ด้านการปฏิบัติหน้าที่ครูและจรรยาบรรณของวิชาชีพ

เนื้อหาที่ใช้ในการวิจัย ประกอบด้วย ข้อมูลเกี่ยวกับความพึงพอใจของครูพี่เลี้ยงที่มีต่อการฝึกประสบการณ์วิชาชีพครูของนักศึกษาสาขาวิชาครุศาสตร์อุตสาหกรรมเครื่องกล คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่น ได้แก่ 1) ด้านการจัดการเรียนรู้ 2) ด้านความสัมพันธ์กับชุมชน และผู้ปกครอง และ 3) ด้านการปฏิบัติหน้าที่ครูและจรรยาบรรณของวิชาชีพ

**2. เครื่องมือที่ใช้ในการวิจัย**

เครื่องมือที่ใช้ในการวิจัยครั้งนี้คือ แบบสอบถาม (Questionnaires) ความพึงพอใจของครูพี่เลี้ยงสาขาวิชาช่างยนต์ที่มีต่อการฝึกประสบการณ์วิชาชีพครู สาขาวิชาครุศาสตร์อุตสาหกรรมเครื่องกล คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่น ซึ่งผู้วิจัยสร้างขึ้น แบ่งออกเป็น 2 ตอน คือ

ตอนที่ 1 ข้อมูลทั่วไปของผู้ตอบแบบสอบถามได้แก่ ข้อมูลส่วนตัวของผู้ตอบแบบสอบถาม มีลักษณะเป็นแบบตรวจสอบรายการ (Checklist)

ตอนที่ 2 ศึกษาความพึงพอใจของครูพี่เลี้ยงสาขาวิชาช่างยนต์ที่มีต่อการฝึกประสบการณ์วิชาชีพครู สาขาวิชาครุศาสตร์อุตสาหกรรมเครื่องกล คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่น

แบบสอบถามมีลักษณะเป็นมาตราส่วนประมาณค่าตามแนวทางมาตรวัดของลิเคิร์ท (Likert’s scale) 5 ระดับ คือ ความพึงพอใจมากที่สุด ความพึงพอใจมาก ความพึงพอใจปานกลาง ความพึงพอใจน้อย และความพึงพอใจน้อยที่สุด ซึ่งได้ดำเนินการตรวจสอบคุณภาพเครื่องมือ ได้แก่ 1. ตรวจสอบความเที่ยงตรงเชิงเนื้อหา โดยการหาค่าดัชนีความสอดคล้องระหว่างข้อคำถามกับนิยามศัพท์เฉพาะ (Item-Objective Congruence Index: IOC) ได้ค่า IOC อยู่ระหว่าง 0.80-1.00 และตรวจสอบค่าความเชื่อมั่นของแบบสอบถามทั้งฉบับ โดยวิธีหาค่าสัมประสิทธิ์แอลฟา (Alpha-Coefficient) ตามวิธีของครอน บาค (Cronbach) ได้ค่าความเชื่อมั่นทั้งฉบับ เท่ากับ 0.89

**3. การเก็บรวบรวมข้อมูล**

1. ขอความอนุเคราะห์เก็บข้อมูลในสถานศึกษาที่นักศึกษาฝึกประสบการณ์วิชาชีพครูของมหาวิทยาลัยเทคโนโลยีราชมงคลอีสาน วิทยาเขตขอนแก่น ออกฝึกประสบการณ์สอน ซึ่งในปีการศึกษา 2566 นักศึกษาได้ออกฝึกประสบการณ์สอน ในเขตจังหวัดมหาสารคาม ยโสธร อำนาจเจริญ บุรีรัมย์ ขอนแก่น สกลนคร กาฬสินธุ์ มุกดาหาร ร้อยเอ็ด ขอนแก่น อุดรธานี หนองคาย นครราชสีมา และชัยภูมิ ซึ่งมีครูพี่เลี้ยงสาขาวิชาช่างยนต์ทั้งหมด 40 คน โดยผู้วิจัยขอความกรุณาให้ครูพี่เลี้ยงกรอกข้อมูลตอบแบบสอบถามและให้นำส่งแบบสอบถามกลับมายังครูนิเทศ (ซองปิดผนึก) และได้รับแบบสอบถามกลับคืนมาทั้งหมด จำนวน 40 คน คิดเป็นร้อยละ 100

**4. การวิเคราะห์ข้อมูล**

4.1 วิเคราะห์ข้อมูลทั่วไปของผู้ตอบแบบสอบถาม โดยแจกแจงความถี่ (Frequency) และหาค่าร้อยละ (Precentage)

4.2 วิเคราะห์ความพึงพอใจของครูพี่เลี้ยงสาขาวิชาช่างยนต์ที่มีต่อการฝึกประสบการณ์วิชาชีพครู สาขาวิชาครุศาสตร์อุตสาหกรรมเครื่องกล คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่น ในปีการศึกษา 2566 โดยวิเคราะห์ข้อมูลโดยหาค่าเฉลี่ย (Mean) และส่วนเบี่ยงเบนมาตรฐาน (Standard deviation) และนำมาเทียบเกณฑ์การแปรผลได้ช่วงชั้น ดังนี้ (มาเรียม นิลพันธ์, 2558)

ระดับคะแนนเฉลี่ย 4.51-5.00 หมายความว่า มีความพึงพอใจมากที่สุด

ระดับคะแนนเฉลี่ย 3.51-4.50 หมายความว่า มีความพึงพอใจมาก

ระดับคะแนนเฉลี่ย 2.51-3.50 หมายความว่า มีความพึงพอใจปานกลาง

ระดับคะแนนเฉลี่ย 1.51-2.50 หมายความว่า มีความพึงพอใจน้อย

ระดับคะแนนเฉลี่ย 1.00-1.50 หมายความว่า มีความพึงพอใจน้อยที่สุด

**ผลการวิจัย**

ส่วนที่ 1 ผลการวิเคราะห์ข้อมูลทั่วไปของผู้ตอบแบบสอบถาม

ผลการวิเคราะห์ข้อมูลทั่วไปของผู้ตอบแบบสอบถาม พบว่า ผู้ตอบแบบสอบถามครูพี่เลี้ยง จำนวน 40 คน เป็นเพศชายทั้งหมด คิดเป็นร้อยละ 100 พิจารณาตามประสบการณ์การทำงานจำแนกเป็นครูพี่เลี้ยงมีประสบการณ์ในการทำงานไม่เกิน 10 ปี จำนวน 4 คน คิดเป็นร้อยละ 10 พี่เลี้ยงมีประสบการณ์ในการทำงานตั้งแต่ 11-20 ปี จำนวน 16 คน คิดเป็นร้อยละ 40 และพี่เลี้ยงมีประสบการณ์ในการทำงานมากกว่า 21 ปีขึ้นไป จำนวน 20 คน คิดเป็นร้อยละ 50

ส่วนที่ 2 การวิเคราะห์ความพึงพอใจของครูพี่เลี้ยงที่มีต่อการฝึกประสบการณ์วิชาชีพครู สาขาวิชาครุศาสตร์อุตสาหกรรมเครื่องกล คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่น ในปีการศึกษา 2566 แสดงดังตารางที่ 1

**ตารางที่ 1** ค่าคะแนนเฉลี่ยและค่าเบี่ยงเบนมาตรฐานของการศึกษาความพึงพอใจของครูพี่เลี้ยงในสถานศึกษาที่มีต่อนักศึกษาฝึกประสบการณ์วิชาชีพครู สาขาวิชาครุศาสตร์อุตสาหกรรมเครื่องกล มหาวิทยาลัยเทคโนโลยีราชมงคลอีสาน วิทยาเขตขอนแก่น ในปีการศึกษา 2566

|  |  |  |  |
| --- | --- | --- | --- |
| **ความพึงพอใจของครูพี่เลี้ยงในสถานศึกษาที่มีต่อนักศึกษา**  **ฝึกประสบการณ์วิชาชีพครู** | **ค่าเฉลี่ย**  () | **ค่าเบี่ยงเบนมาตรฐาน**  (S.D**.**) | การแปลผล |
| **1. ด้านการจัดการเรียนรู้** | | | |
| 1.1 ความสามารถวิเคราะห์ความสอดคล้องของสาระการเรียนรู้กับมาตรฐานการเรียนรู้ของหลักสูตร แกนกลางและหลักสูตรสถานศึกษา | 4.65 | 0.52 | มากที่สุด |
| 1.2 สามารถวิเคราะห์ความสอดคล้องของสาระการเรียนรู้เพื่อพัฒนาผู้เรียนให้มีปัญญารู้คิดและมีความเป็นนวัตกร | 4.52 | 0.53 | มากที่สุด |
| 1.3 สามารถเขียนแผนการจัดการเรียนรู้เพื่อพัฒนาผู้เรียนให้มีปัญญารู้คิดและมีความเป็นนวัตกร | 4.27 | 0.46 | มาก |
| 1.4 สามารถจัดการเรียนรู้ให้เป็นไปตามแผนการจัดการเรียนรู้เพื่อพัฒนาผู้เรียนให้มีปัญญารู้คิดและเป็นนวัตกร | 4.22 | 0.67 | มาก |
| 1.5 สามารถจัดกิจกรรมและสร้างบรรยากาศการเรียนรู้ให้ผู้เรียนมีความสุขในการเรียน | 4.68 | 0.53 | มากที่สุด |
| 1.6 จัดกิจกรรมและสร้างบรรยากาศการเรียนรู้ให้ผู้เรียนมีความสุขในการเรียน | 4.29 | 0.75 | มาก |
| 1.7 สามารถดูแล ช่วยเหลือ และพัฒนาผู้เรียนเป็นรายบุคคลตามศักยภาพ | 4.16 | 0.83 | มาก |
| 1.8 สามารถรายงานผลการพัฒนาคุณภาพผู้เรียนได้อย่างเป็นระบบ | 4.05 | 0.85 | มาก |
| 1.9 สามารถทำวิจัยที่สอดคล้องกับปัญหาของผู้เรียน | 4.00 | 0.97 | มาก |
| 1.10 สามารถประยุกต์ใช้เทคโนโลยีดิจิทัลในการจัดการเรียนรู้ เช่น CAI, google classroom, kahoot เป็นต้น | 4.78 | 0.42 | มากที่สุด |
| 1.11 สามารถปฏิบัติงานร่วมกับผู้อื่นอย่างสร้างสรรค์ | 4.66 | 0.50 | มากที่สุด |
| 1.12 มีส่วนร่วมในกิจกรรมการพัฒนาวิชาชีพ | 4.58 | 0.52 | มากที่สุด |
| **รวม** | **4.40** | **0.17** | **มาก** |
| **2. ด้านความสัมพันธ์กับชุมชน และผู้ปกครอง** | | | |
| 2.1 ร่วมมือกับผู้ปกครองในการพัฒนาผู้เรียนให้มีคุณลักษณะที่พึงประสงค์ของสถานศึกษา | 4.61 | 0.52 | มากที่สุด |
| 2.2 ร่วมมือกับผู้ปกครองในการแก้ปัญหาผู้เรียนให้มีคุณลักษณะที่พึงประสงค์ของสถานศึกษา | 4.58 | 0.54 | มากที่สุด |
| 2.3 สามารถสร้างเครือข่ายความร่วมมือกับผู้ปกครองเพื่อสนับสนุนการเรียนรู้ที่มีคุณภาพของผู้เรียน | 4.27 | 0.49 | มาก |
| 2.4 สามารถสร้างเครือข่ายความร่วมมือกับชุมชน เช่น ปราชญ์ชาวบ้าน หน่วยงานปกครองของท้องถิ่น เพื่อสนับสนุนการเรียนรู้ที่มีคุณภาพของผู้เรียน | 4.14 | 0.94 | มาก |
| 2.5 สามารถรายงานการศึกษาบริบทของชุมชนโดยเลือกประเด็นศึกษา ได้แก่ วิทยากรของชุมชน ปราชญ์ชาวบ้านในชุมชน แหล่งเรียนรู้ในชุมชน วัฒนธรรมของชุมชน เศรษฐกิจของชุมชน เป็นต้น | 4.45 | 0.52 | มาก |
| 2.6 สามารถปฏิบัติตนในการอยู่ร่วมกับชุมชนได้อย่างเหมาะสม | 4.62 | 0.51 | มากที่สุด |
| 2.7 สามารถรายงานการศึกษาวัฒนธรรมของชุมชนและภูมิปัญญาในท้องถิ่นโดยเลือกศึกษาตามประเด็น ได้แก่ วิทยากรด้านวัฒนธรรมของชุมชนและภูมิปัญญาในท้องถิ่น ปราชญ์ชาวบ้านด้านวัฒนธรรมของชุมชนและภูมิปัญญาในท้องถิ่น การอนุรักษ์วัฒนธรรมและภูมิปัญญาท้องถิ่น เป็นต้น | 4.18 | 0.95 | มาก |
| 2.8 สามารถนำวัฒนธรรมชุมชนและภูมิปัญญาในท้องถิ่นมาบูรณาการในการจัดการเรียนรู้ในชั้นเรียนตามประเด็น ได้แก่ องค์ความรู้ของวิทยากรด้านวัฒนธรรมของชุมชนและภูมิปัญญาในท้องถิ่น องค์ความรู้ของปราชญ์ชาวบ้านด้านวัฒนธรรมของชุมชนและภูมิปัญญาในท้องถิ่น องค์ความรู้แหล่งเรียนรู้ในชุมชนด้านวัฒนธรรมของชุมชนและภูมิปัญญาในท้องถิ่น เป็นต้น | 4.09 | 0.92 | มาก |
| **รวม** | **4.36** | **0.20** | **มาก** |
| **3. ด้านการปฏิบัติหน้าที่ครูและจรรยาบรรณของวิชาชีพ** | | | |
| 3.1 มุ่งมั่นพัฒนาผู้เรียนให้เกิดการเรียนรู้ ทักษะปฏิบัติ และคุณลักษณะที่ดีงาม อย่างเต็มความสามารถด้วยวิธีการที่เหมาะสมกับระดับ ความสามารถและช่วงวัย | 4.61 | 0.48 | มากที่สุด |
| 3.2 รักเมตตา เอาใจใส่ ช่วยเหลือและพัฒนาผู้เรียนอย่างเหมาะสม | 4.44 | 0.69 | มาก |
| 3.3 ส่งเสริมการเรียนรู้อย่างต่อเนื่องด้วยความเอาใจใส่ | 4.12 | 0.65 | มาก |
| 3.4 การยอมรับความแตกต่างของผู้เรียนทางด้านเพศ เชื้อชาติ ศาสนา วัฒนธรรม และระดับการเรียนรู้ | 4.05 | 0.52 | มาก |
| 3.5 กระตุ้นและเสริมสร้างแรงจูงใจในการเรียนรู้แก่ผู้เรียนโดยใช้การเสริมแรงทางบวก | 4.65 | 0.51 | มากที่สุด |
| 3.6 ส่งเสริมให้ผู้เรียนแสดงความสามารถและความคิดริเริ่มสร้างสรรค์อย่างเต็มศักยภาพ | 4.56 | 0.58 | มากที่สุด |
| 3.7 ติดตามข้อมูลข่าวสารการศึกษา สังคม การเมือง การปกครอง และเศรษฐกิจ โดยสามารถนำมาประยุกต์ เชื่อมโยงกับเนื้อหาในการจัดการเรียนรู้ได้อย่างมีประสิทธิภาพ | 4.68 | 0.47 | มากที่สุด |
| 3.8 นำแนวคิด เทคนิควิธีการ หรือความรู้ใหม่ๆ ที่น่าสนใจ มาประยุกต์ใช้เป็นส่วนหนึ่งในการออกแบบการจัดกิจกรรมการเรียนรู้ได้อย่างเหมาะสม | 4.58 | 0.52 | มากที่สุด |
| 3.9 ประพฤติตนเป็นแบบอย่างที่ดีทั้งกาย วาจา และจิตใจ มีคุณธรรมจริยธรรม | 4.25 | 0.62 | มาก |
| 3.10 ปฏิบัติตนโดยยึดหลักความเป็นธรรมเท่าเทียม และมีส่วนช่วยให้คนในองค์กรอยู่ร่วมกันอย่างสันติ | 4.71 | 0.44 | มากที่สุด |
| 3.11 ปฏิบัติตนตามข้อตกลง กฎกติกาของโรงเรียนด้วยความสมัครใจ ทั้งในด้านการปฏิบัติการสอนและการปฏิบัติหน้าที่อื่นในโรงเรียน | 4.76 | 0.45 | มากที่สุด |
| 3.12 ติดตามข้อมูลและปรับเปลี่ยนตนเองให้สอดคล้องการเปลี่ยนแปลงทางวิชาชีพ วิทยาการ เศรษฐกิจ สังคม และการเมือง | 4.61 | 0.48 | มากที่สุด |
| 3.13 ศรัทธา ซื่อสัตย์ สุจริต และรับผิดชอบต่อวิชาชีพครู | 4.64 | 0.52 | มากที่สุด |
| 3.14 เป็นสมาชิกที่ดีขององค์กรวิชาชีพ | 4.52 | 0.51 | มากที่สุด |
| 3.15 ให้บริการด้วยความจริงใจและเสมอภาค | 4.68 | 0.47 | มากที่สุด |
| 3.16 ไม่เรียกรับหรือรับผลประโยชน์จากการใช้ตำแหน่งหน้าที่โดยมิชอบ | 4.51 | 0.53 | มากที่สุด |
| 3.17 อุทิศตนเพื่อช่วยเหลือเพื่อนผู้ร่วมประกอบวิชาชีพภายใต้หลักการที่ถูกต้อง | 4.33 | 0.78 | มาก |
| 3.18 สร้างความสามัคคีในหมู่คณะ | 4.49 | 0.42 | มาก |
| 3.19 ริเริ่ม วางแผน หรือ เป็นผู้นำในการทำกิจกรรมเกี่ยวกับอนุรักษ์และพัฒนาเศรษฐกิจ สังคม ศาสนา ศิลปวัฒนธรรม ภูมิปัญญา หรือ สิ่งแวดล้อมโดยคำนึงถึงผลประโยชน์ส่วนรวมเป็นสำคัญ | 4.43 | 0.51 | มาก |
| 3.20 ปฏิบัติตนตามกฎระเบียบของสังคมภายใต้ระบอบประชาธิปไตยอันมีพระมหากษัตริย์ทรงเป็นประมุขอย่างเคร่งครัด | 4.60 | 0.53 | มากที่สุด |
| **รวม** | **4.51** | **0.08** | มากที่สุด |
| **โดยรวม** | **4.42** | **0.15** | **มาก** |

จากตารางที่ 1 พบว่า ค่าเฉลี่ยและค่าเบี่ยงเบนมาตรฐานของความพึงพอใจของครูพี่เลี้ยงโดยรวมทุกด้านพบว่าครูพี่เลี้ยงมีความพึงพอใจต่อการฝึกประสบการณ์วิชาชีพครู สาขาวิชาครุศาสตร์อุตสาหกรรมเครื่องกล คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่น ในปีการศึกษา 2566 โดยภาพรวมอยู่ในระดับมาก ( = 4.42) โดยความพึงพอใจด้านการปฏิบัติหน้าที่ครูและจรรยาบรรณของวิชาชีพ มีค่าเฉลี่ยมากที่สุด ( = 4.51) รองลงมาคือ ความพึงพอใจด้านการจัดการเรียนรู้ ( = 4.40) และความพึงพอใจด้านความสัมพันธ์กับชุมชน และผู้ปกครอง ( = 4.36) เมื่อพิจารณาเป็นความพึงพอใจรายด้าน พบว่า

ความพึงพอใจด้านการจัดการเรียนรู้ ได้แก่ สามารถประยุกต์ใช้เทคโนโลยีดิจิทัลในการจัดการเรียนรู้ เช่น CAI, google classroom, kahoot เป็นต้น ( = 4.78) มีค่าเฉลี่ยมากที่สุด และสามารถทำวิจัยที่สอดคล้องกับปัญหาของผู้เรียน มีค่าเฉลี่ยที่มีผลต่อความพึงพอใจของครูพี่เลี้ยงในลำดับสุดท้าย ( = 4.00)

ความพึงพอใจด้านความสัมพันธ์กับชุมชน และผู้ปกครอง ได้แก่ สามารถปฏิบัติตนในการอยู่ร่วมกับชุมชนได้อย่างเหมาะสม ( = 4.62) มีค่าเฉลี่ยมากที่สุด และสามารถนำวัฒนธรรมชุมชนและภูมิปัญญาในท้องถิ่นมาบูรณาการในการจัดการเรียนรู้ในชั้นเรียนตามประเด็น ได้แก่ องค์ความรู้ของวิทยากรด้านวัฒนธรรมของชุมชนและภูมิปัญญาในท้องถิ่น องค์ความรู้ของปราชญ์ชาวบ้านด้านวัฒนธรรมของชุมชนและภูมิปัญญาในท้องถิ่น องค์ความรู้แหล่งเรียนรู้ในชุมชนด้านวัฒนธรรมของชุมชนและภูมิปัญญาในท้องถิ่น เป็นต้น มีค่าเฉลี่ยที่มีผลต่อความพึงพอใจของครูพี่เลี้ยงในลำดับสุดท้าย ( = 4.09)

ความพึงพอใจด้านการปฏิบัติหน้าที่ครูและจรรยาบรรณของวิชาชีพ ได้แก่ ปฏิบัติตนตามข้อตกลง กฎกติกาของโรงเรียนด้วยความสมัครใจ ทั้งในด้านการปฏิบัติการสอนและการปฏิบัติหน้าที่อื่นในโรงเรียน ( = 4.76) มีค่าเฉลี่ยมากที่สุด และการยอมรับความแตกต่างของผู้เรียนทางด้านเพศ เชื้อชาติ ศาสนา วัฒนธรรม และระดับการเรียนรู้ มีค่าเฉลี่ยที่มีผลต่อความพึงพอใจของครูพี่เลี้ยงในลำดับสุดท้าย ( = 4.05)

**สรุปผลและอภิปรายผล**

**สรุปผล**

ระดับความพึงพอใจของครูพี่เลี้ยงต่อการฝึกประสบการณ์วิชาชีพครู สาขาวิชาครุศาสตร์อุตสาหกรรมเครื่องกล คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่น ในปีการศึกษา 2566 โดยภาพรวมอยู่ในระดับมาก ( = 4.42, S.D. = 0.15) เมื่อพิจารณาเป็นรายด้าน พบว่า ความพึงพอใจด้านการปฏิบัติหน้าที่ครูและจรรยาบรรณของวิชาชีพ มีค่าเฉลี่ยมากที่สุด ( = 4.51, S.D. = 0.08) รองลงมาคือ ความพึงพอใจด้านการจัดการเรียนรู้ ( = 4.40, S.D. = 0.17) และความพึงพอใจด้านความสัมพันธ์กับชุมชน และผู้ปกครอง ( = 4.36, S.D. = 0.20)

**อภิปรายผล**

จากการศึกษาปัจจัยที่มีผลต่อความพึงพอใจของครูพี่เลี้ยงต่อการฝึกประสบการณ์วิชาชีพครู สาขาวิชาครุศาสตร์อุตสาหกรรมเครื่องกล คณะครุศาสตร์อุตสาหกรรม มหาวิทยาลัยเทคโนโลยีราชมงคลอีสาน วิทยาเขตขอนแก่น ในปีการศึกษา 2566 ผลการวิจัยพบว่า ด้านการปฏิบัติหน้าที่ครูและจรรยาบรรณของวิชาชีพ ภาพรวมอยู่ในระดับมากที่สุด ด้านการจัดการเรียนรู้ ภาพรวมอยู่ในระดับมาก และด้านความสัมพันธ์กับชุมชน และผู้ปกครอง ภาพรวมอยู่ในระดับมาก โดยมีรายละเอียดดังนี้

ความพึงพอใจของครูพี่เลี้ยงด้านการจัดการเรียนรู้ พบว่ามีผลต่อความพึงพอใจภาพรวมอยู่ในระดับมาก เมื่อพิจารณาเป็นรายข้อ พบว่ามีค่าเฉลี่ยสูงสุดคือสามารถประยุกต์ใช้เทคโนโลยีดิจิทัลในการจัดการเรียนรู้ เช่น CAI, google classroom, kahoot เป็นต้น ทั้งนี้การประยุกต์ใช้โปรแกรมสำเร็จรูป เช่น CAI, google classroom, kahoot เป็นต้น การใช้โปรแกรมคอมพิวเตอร์มาช่วยสอนนักเรียน นักศึกษา ช่วยให้ผู้เรียนเข้าใจเนื้อหาได้ง่ายขึ้น ทำให้ย่นเวลาในการสอนได้ เกิดความสนุกกับการเรียน และผู้เรียนมีความพึงพอใจมาก ซึ่งสอดคล้องกับผลการศึกษา ฉันท์ทิพย์ ลีลิตธรรม และ พรเพ็ญ เอกเอี่ยมวัฒนกุล (2558) ได้ทำวิจัยเรื่อง ความพึงพอใจต่อการเรียนการสอนโดยผ่าน google classroom ของ นักศึกษาวิทยาลัยพณิชยการธนบุรี ผลการทดสอบทางสถิติพบว่า ด้านการจัดการเรียนการสอนผ่าน google classroom ช่วยให้บรรลุเป้าหมายของการเรียนมีค่าเฉลี่ยสูงสุด 4.65 ส่วนเบี่ยงเบนมาตรฐานเท่ากับ 1.15 ด้านความปลอดภัยในการใช้งานระบบที่สามารถกำหนดสิทธิ์ การใช้งานมีค่าเฉลี่ยสูงสุด 4.37 ส่วนเบี่ยงเบนมาตรฐาน 1.23 ข้อดีของการใช้กูเกิลคลาสรูมหัวข้อติดตามทบทวนเนื้อหา บางส่วนที่ ขาดหายไป มีค่าเฉลี่ยสูงสุด 4.88 ส่วนเบี่ยงเบนมาตรฐานเท่ากับ 1.38 ข้อเสียของการใช้กูเกิลคลาสรูมหัวข้อนักศึกษาแยกตัวออกจากกลุ่มมีค่าเฉลี่ยสูงสุด 4.73 ส่วนเบี่ยงเบนมาตรฐาน 1.29 และ ค่าเฉลี่ยรวม 3 ด้านมีค่าเฉลี่ย 4.32 ส่วนเบี่ยงเบนมาตรฐาน 1.33 และสอดคล้องกับงานวิจัยของ นิชาภา บุรีกาญจน์ (2556) ศึกษาผลการจัดการเรียนรู้วิชาสุขศึกษาโดยใช้แนวคิดแบบห้องเรียนกลับด้านทีมีต่อความรับผิดชอบและผลสัมฤทธิ์ ทางการเรียนของนักเรียนมัธยมศึกษาตอนต้น ผลการวิจัยครั้งนี้ ผลการวิจัยครั้งนี้ พบว่า 1) ค่าเฉลี่ยของคะแนนความรับผิดชอบและผลสัมฤทธิ์ทางการเรียนวิชาสุขศึกษาของนักเรียนกลุ่มทดลองหลัง การทดลองสูงกว่าก่อนการทดลอง 2) ค่าเฉลี่ยของคะแนนความรับผิดชอบและผลสัมฤทธิ์ทางการเรียน วิชาสุขศึกษาของนักเรียนกลุ่มทดลองสูงกว่านักเรียนกลุ่มควบคุม สอดคล้องกับ นัฏฐิกา สุนทรธนผล( 2562: 73--86) ได้วิจัยเรื่อง การศึกษาความพึงพอใจของนิสิตต่อการจัดการเรียนการสอนผ่านกูเกิลคลาสรูม รายวิชาประวัติดนตรีตะวันตก พบว่า นิสิตมีความพึงพอใจต่อการจัดการเรียนการสอนผ่าน Google Classroom ในภาพรวมอยู่ในระดับมาก มีค่าเฉลี่ยเท่ากับ 3.91 ส่วนเบี่ยงเบนมาตรฐานเท่ากับ 0.513 เนื่องจาก Google Classroom นี้ ทําให้นิสิตมีทัศนคติที่ดีต่อรายวิชาลดความตึงเครียดทั้งการเรียนและการส่งงานเกิดความรู้สึกอยากเรียนรู้ผ่าน Google Classroom จนสามารถผลักดันตนเองให้เกิดการเรียนรู้ ทํางานส่งอาจารย์ การแก้ไขงานให้ดีขึ้นได้ สอดคล้องกับ ศุภเศรษฐ์ พึ่งบัว (2562:106) ได้วิจัยเรื่อง การพัฒนาบทเรียนออนไลน์ วิชาอินเทอร์เน็ตด้วยแอปพลิเคชั่น Google Classroom สําหรับนักเรียนชั้นมัธยมศึกษาปีที่ 1 พบว่านักเรียนมีความพึงใจอยู่ในระดับมากที่สุด เนื่องจากมีภาพและเนื่องจากมีภาพและเนื้อหาประกอบ ซึ่งไม่ทําให้ผู้เรียนเกิดความเบื่อหน่าย นักเรียนเข้าใจบทเรียนง่ายขึ้น มีความกระตือรือร้นมากขึ้น ส่งเสริมทักษะการให้นักเรียนมีความสนใจการปฏิบัติกิจกรรม และนักเรียนมีเวลาในการทบทวนบทเรียนเพื่อเตรียมตัวสอบ

ความพึงพอใจของครูพี่เลี้ยงด้านความสัมพันธ์กับชุมชน และผู้ปกครอง พบว่ามีผลต่อความพึงพอใจภาพรวมอยู่ในระดับมาก เมื่อพิจารณาเป็นรายข้อ พบว่ามีค่าเฉลี่ยสูงสุดคือสามารถปฏิบัติตนในการอยู่ร่วมกับชุมชนได้อย่างเหมาะสม ซึ่งการปรับตัวให้อยู่ร่วมกับชุมชนได้อย่างเหมาะสมมีความสำคัญอย่างยิ่งกับการเป็นครู เพราะครูต้องขอความร่วมมือกับชุมชน เช่น วัด โรงเรียน หมู่บ้าน ชุมชน เป็นต้น สอดคล้องกับงานวิจัยของ Jomprasert (2012) ที่กล่าวว่า มหาวิทยาลัยทุกสถาบันไม่สามารถดำรงอยู่ได้โดยปราศจากความร่วมมือจากชุมชน เพราะความร่วมมือดังกล่าวจะเป็นพลังสำคัญในการจัดการศึกษาได้อย่างมีประสิทธิภาพ ซึ่งความร่วมมือนั้นจะเกิดจากปฏิสัมพันธ์ที่ดีต่อกันระหว่างมหาวิทยาลัยกับชุมชนที่มีมาอย่างต่อเนื่อง และต้องพัฒนาบุคลากรและนิสิตซึ่งเป็นส่วนที่มีความสำคัญต่อการขับเคลื่อน ซึ่งงานวิจัยของ ธงพล พรหมสาขา ณ สกลนคร ชิดชนก เชิงเชาว์ และ เกษตรชัย และหีม (2561) อธิบายว่าต้องพัฒนาบุคลากรให้มีความพร้อมในทุกด้าน และจะต้องปรับแนวคิดวิธีการให้ทุนสนับสนุนการดำเนินโครงการโดยเริ่มจากการศึกษาพื้นที่วิเคราะห์พื้นที่ และจะต้องๆ ให้ทุนเป็นลักษณะที่มีการบูรณาการระหว่างสาขาวิชาต่างๆ และกำหนดให้เป็นลักษณะชุดโครงการและมีโครงการย่อยประกอบมาด้วย นอกจากนั้นจะต้องมีการประเมินโครงการหลังจาก สิ้นสุดการดำเนินงานในทุกโครงการ

ความพึงพอใจของครูพี่เลี้ยงด้านการปฏิบัติหน้าที่ครูและจรรยาบรรณของวิชาชีพ พบว่ามีผลต่อความพึงพอใจภาพรวมอยู่ในระดับมาก เมื่อพิจารณาเป็นรายข้อ พบว่ามีค่าเฉลี่ยสูงสุดคือปฏิบัติตนตามข้อตกลง กฎกติกาของโรงเรียนด้วยความสมัครใจ ทั้งในด้านการปฏิบัติการสอนและการปฏิบัติหน้าที่อื่นในโรงเรียน การปฏิบัติตามข้อตกลงของโรงเรียนด้วยความสมัครใจนั้นเป็นพื้นฐานของ นักเรียนและครูควรมีทำให้ทำงานง่าย ไม่อึดอัด ทำให้เกิดความมีระเบียบวินัย ซึ่งสอดคล้องกับงานของของ กูด (Good, 1998, p.415) ได้กล่าวว่า การที่คนในสังคมมีความระเบียบวินัยน้อยหรือไร้ระเบียบ วินัย เป็นผลมาจากการควบคุมตนเอง และขาดการอบรม ความมีระเบียบวินัยให้รู้ จักควบคุมตนเอง ยิ่งจะส่งผล กระทบต่อสังคมส่วนรวมและส่งผลต่อคนอื่นอย่างหลีกหนีไม่ได้ สอดคล้องกับ วารุณี นาวัลย์ (2555, น. 36) ได้กล่าวว่า การส่งเสริมและพัฒนาความมีระเบียบวินัยการ ยอมรับในผลการกระทําของตนเองจากสถานการณ์ จําลอง ที่สอดคล้องกับชีวิตจริงจะทําให้นักเรียนเรียนรู้ใน เรื่องความรับผิดชอบเคารพต่อระเบียบกฎเกณฑ์ทั้งต่อหน้าและลับหลังผู้อื่นมีความซื่อสัตย์สุจริตรู้จักหน้าที่และ กระทําตามหน้าที่เป็นอย่างดีและยอมรับผลการกระทําของตน

**ข้อเสนอแนะ**

**ข้อเสนอแนะทั่วไป**

จากปัจจัยที่มีผลต่อความพึงพอใจของครูพี่เลี้ยงในสถานศึกษาที่มีต่อนักศึกษาฝึกประสบการณ์วิชาชีพครู สาขาวิชาครุศาสตร์อุตสาหกรรมเครื่องกล มหาวิทยาลัยเทคโนโลยีราชมงคลอีสาน วิทยาเขตขอนแก่น ในปีการศึกษา 2566 พบว่าด้านการปฏิบัติหน้าที่ครูและจรรยาบรรณของวิชาชีพครู เป็นความพึงพอใจที่มีค่าเฉลี่ยสูงสุด แสดงว่านักศึกษาฝึกสอนมีความมั่นใจ เชื่อถือ มีความภาคภูมิใจในความเป็นครู ซึ่งสาขาวิชาครุศาสตร์อุตสาหกรรมเครื่องกล มหาวิทยาลัยเทคโนโลยีราชมงคลอีสาน วิทยาเขตขอนแก่น จะต้องดำเนินการรักษามาตรฐานและพัฒนาให้มีคุณภาพที่ดีต่อไป ส่วนความพึงพอใจด้านความสัมพันธ์กับชุมชน และผู้ปกครอง ครูพี่เลี้ยงพิจารณาความพึงพอใจเป็นลำดับสุดท้าย ซึ่งอาจจะต้องมีการพิจารณาเรื่องการสร้างความสัมพันธ์กับชุมชน อาจมีการจัดกิจกรรมร่วมกับชุมชนให้มากขึ้น

**ข้อเสนอแนะในการวิจัยครั้งต่อไป**

1. ควรศึกษาความพึงพอใจของครูพี่เลี้ยงในสถานศึกษาที่มีต่อนักศึกษาฝึกประสบการณ์วิชาชีพครูในความพึงพอใจด้านอื่นๆ ที่เกี่ยวข้องเพิ่มเติม และศึกษาในเชิงคุณภาพร่วมด้วย

**เอกสารอ้างอิง**

Good,C.V. (1998 ). *Group dynamic – the psychology*. New York : Mc Grew- Hill Book Company

Jomprasert, T. (2012). *Systems and mechanisms for university engagement*. Retrieved from <http://www.engagementthailand.org/index.php?option=com_content&view=article&id=55:industry> engagementpdf001&catid=30: universityengagement

ฉันท์ทิพย์ ลีลิตธรรม และพรเพ็ญ เอกเอี่ยมวัฒนกุล. (2558). *ความพึงพอใจต่อการเรียนการสอนโดยผ่านกูเกิลคลาสรูมของ นักศึกษาวิทยาลัยพณิชยการธนบุรี*. Journal of Mass Communication Technology, RMUTP Issue 1 Volume 1 January - June 2016. หน้า 20-25.

ธงพล พรหมสาขา ณ สกลนคร ชิดชนก เชิงเชาว์ และเกษตรชัย และหีม. (กรกฎาคม – ธันวาคม, 2561). *แนวทางในการ พัฒนาการดำเนินงานโครงการพันธกิจสัมพันธ์มหาวิทยาลัยกับสังคม*. วารสารการจัดการสมัยใหม่. 16(2): 1-16.

นัฏฐิกา สุนทรธนผล.(2562). *การศึกษาความพึงพอใจของนิสิตต่อการจัดการเรียนการสอนผ่านกูเกิลคลาสรูม รายวิชา ประวัติดนตรีตะวันตก*. วารสารสถาบันวัฒนธรรมและศิลปะมหาวิทยาลัยศรีนครินทรวิโรฒ.21 (1),73-86.

นิชาภา บุรีกาญจน์. (2556). *ผลการจัดการเรียนรู้วิชาสุขศึกษาโดยใช้แนวคิดแบบห้องเรียนกลับด้านที่มีต่อความรับผิดชอบ และผลสัมฤทธิ์ทางการเรียนของนักเรียนมัธยมศึกษาตอนต้น*. สาขาวิชาสุขศึกษาและพลศึกษา ภาควิชาหลักสูตร และการสอน คณะครุศาสตร์จุฬาลงกรณ์มหาวิทยาลัย.

มาเรียม นิลพันธุ์. (2558). *วิธีวิจัยทางการศึกษา*. พิมพ์ครั้งที่ 9. นครปฐม: ศูนย์วิจัยและพัฒนาการทางการศึกษา คณะ

ศึกษาศาสตร์มหาวิทยาลัยศิลปากร.

วารุณี นาวัลย์. (2555). *การจัดการเรียนรู้แบบเด็กนักวิจัยทีÉมีผลต่อความมีวินัยในตนเองของเด็กปฐมวัย*. กรุงเทพฯ : มหาวิทยาลัยศรีนครินทรวิโรฒ ประสานมิตร.

ศุภเศรษฐ์ พึ่งบัว.(2562). *การพัฒนาบทเรียนออนไลน์วิชาอินเทอร์เน็ตด้วยแอปพลิเคชั่น Googleclassroom สําหรับ นักเรียนชั้นมัธยมศึกษาปีที่ 1*. วิทยานิพนธ์ปริญญาการศึกษามหาบัณฑิต สาขาวิชาการสอนการงานอาชีพและ เทคโนโลยีคณะศึกษาศาสตร์. มหาวิทยาลัยบูรพา.